ADVIS DE LA REPRINSE DV 
CHASTEAV D'ANGIERS, ET DES 
ROUTTES DE MONFIEUR LE 
PRINCE DE CONDÉ, VENU AU 
FECOURS D'ICELUY. 


(1585) 


Monfieur le Prince de Condé, ayant laifsé le fiege de 
Broûüage pour venir fecourir ceux qui s’eftoient rendus maiftres du 
chafteau d’Angiers, paffa la riuiere de Loire en vn lieu nommé des 
Roziers, qui eft entre Saumur & le pont de Sé, & recueillit bien 
toft apres les gens que s’eftoient affemblez aupres de Clermont 
d’Amboyfe, lequel auoit conduict la prinfe dudict chafteau, & 
auoit appellé à fon fecours tous ceux de la religion nouuelle des 
prouinces de Normandie, Picardie, Ifle de Frâce & autres de deçà 
la riuiere, cuy dàs s’eftablir pour iamais audict Angiers, de force 
que ledict Prince pouuoit auoir de huict à neuf cens bons cheuaux, 
& de fetp à huict cens harquebufiers à cheual, auec lefquels 1l 
donna dedans l’vn des faulxbourgs de ladicte ville, cuydant 
enfoncer noz gens: & de faict 1l gaigna d’abordee certaines 
maifons qui eftoient à l’entree dudict faulxbourg, où fes gens fe 
logerent, mais 11z n’y demeurerent gueres, car 1ls en furent dés le 
lendemain chaffez par ceux qui gardoient ledict faulxbourg, où 
commandoit le fieur de Lauerdin. Au mefme temps ceux qui 
tenoient le chafteau le rendirent à Monfieur du Bouchage par 
compofition, vn nommé Rochemorte qui leur commandoit ayant 
efté tué quelques iours deuant par vn appoticaire de la ville qui le 
mira & tira au trauers d’vne canoniere où 1l s’eftoit endormy. 
Quoy voyant ledict fieur Prince, & fachant aufsi que Monfieur de 
loyeufe eftoit arriué à Saumur, il print party de fe retirer, & 
enuoyer les fieurs de Laual & la Boullaye deuant auec leurs 
trouppes, lefquelz repafferent ladicte riuiere de Loire au mefme 
lieu des Roziers qu’1lz auoyent conferué, ayant fortifié l’Eglife où 
ils auoient mis quelques foldats, & tenoient aufsi delà l’eaue vne 
Abbayé nommee fainct Maur, pour prendre leur paffage plus 
affeuré. Monfieur de Ioyeufe eftant aduerty que ledict Prince 
commençoit à faire repaffer ladicte riuiere à fes forces, & voyant 
que celles que le Roy luy enuoyoit n’eftoient encores arriuées, de 
forte qu’il n’eftoit affez fort pour combattre ledict Prince, feift 
diligemmënt armer trois ou quatre batteaux audict Saumur, où 1l 
eftoit, & les enuoya audict paffage foubz la charge du fieur de la 


Courbe, efcuyer d’efcuyrie du Roy, & d’vn cappitaine dudict lieu 
de Saumur, lefquelz feirent tel deuoir qu’ils contraignirent ledict 
Prince de quiter ledict paffage & fes batteaux & prendre autre 
routte, laquelle 1l choifit du cofté du Lude où 1l s’achemina à 
grandes traictes, & de là à Luce où eftoit monfieur le Prince de 
Conti fon frere, & vint iufques aupres de Vendofme, cuydant 
gaigner vn paffage fur ladicte riuiere de Loire, au deffoubz ou au 
deffus d’Orleans : Mais eftant là 1l fuft aduerti que Mefsieurs du 
Mayne, d’Efpernon, & de Biron eftoient fur fon chemin auec les 
Reiftres, & autres forces Françoifes, d’où luy & fes gens prindrent 
tel effroy qu’ilz fe refolurent de fe desbander, & commander à 
chacun de penfer à fe fauuer, ledict Prince fe feparant de la 
trouppe en bien petite compagnie, pour mieux fe defrobber, 
comme il a faict : de forte que lon ne fcait encores quel chemin 1l 
a prins. Mais lefdicts fieurs ont rencontré vng grand nombre de 
ces pauures gens efcartez & fuyans de toutes parts, auec telle 
terreur qu’ilz fe mettoient à la mifericorde de tous ceux qu’ils 
rencontroient, ayans bruflé leurs cornettes, & quittez leurs armes 
& cheuaux : & mefmes ont achepté des habits des paifans au pois 
de l’or, pour mieux fe defguyfer & fauuer. La nobleffe du pays 
s’eft trouué à cefte chaffe, laquelle monfieur de lIoyeufe 
pourfuiuoit aufsi en queuë, auec cinquante ou foixante cheuaux, 
feulemêt de ceux qui l’auoyent peu fuyure, lequel a de fon cofté 
prins vn bon nombre de prifonniers. Brief ce a efté la plus grande 
routte & deffaicte fans combattre que lon veid iamais, & n’a efté 
tué vn feul homme de part ny d’autre : mais il a efté faict vn grand 
nombre de prifonniers, qui fe plaignent eftrangement dudict 
Prince, & font compañfsion à tout le monde : vray eft qu’il y a peu 
de genti1z hommes prins, d’autant que la foreft de Marchenou en a 
fauué plufieurs, comme ont faict infinis gentilz-hômes Huguenots, 
qui font en ce quartier là. Les vns difent que ledict Prince a pafsé 
la riuiere de Loire, & eft retourné en Poitou, les autres qu’il a 
prins le chemin de Normandie, pour trouuer moyen de pañffer en 
Angleterre, ou en Allemagne. Quoy que ce foit 1l eft fort mal 


accompagné, & en quelque part qu’il arriue il ne portera nouuelle 
qui luy apporte beaucoup d’honneur & de reputation. 
Monfeigneur de Mayenne eft pafsé outre, pour aller ioindre 
monfieur le Marechal de Matignon, lequel eftoit à fainct 
Sibardeau en Angoulmoys. Le vingtfeptiefme du mois pafsé font 
allez en Brouage pour faire leuer le fiege que ceux du pays y 
tenoyent encores auec les gens de pied, que ledict Prince auoit 
laiffez allant à Angiers. 

